Lagafrumvarp um breytta flokkun vega er nú til meðferðar hjá umhverfis - og samgöngunefnd Alþingis en Hanna Birna Kristjánsdóttir innanríkisráðherra mælti fyrir frumvarpinu fyrir skemmstu . Breytingarnar snúast annars vegar um að innleiða tvær tilskipanir ESB vegna gjaldtöku á umferð og viðurlög við brotum og hins vegar um að breyta skilgreiningu á flokkun þjóðvega , um mat á vegstæðum og ábyrgð á viðhaldi vega . Umhverfis - og samgöngunefnd óskaði eftir umsögnum sveitarfélaga , Sambands íslenskra sveitarfélaga , landshlutasamtaka sveitarfélaga , Vegagerðarinnar , Samgöngustofu og ýmissa samtaka um frumvarpið . Hafa nokkrar umsagnir borist en umsagnarfresti er lokið fyrir nokkru . Í framsöguræðu sinni sagði innanríkisráðherra að fyrirhugaðar breytingar á flokkun þjóðvega byggðust meðal annars á tillögum nefndar sem falið var að endurskoða vegalög og skilaði tillögum til ráðherra snemma á þessu ári . Í nefndinni áttu sæti fulltrúar innanríkisráðuneytisins , umhverfis - og auðlindaráðuneytisins , Vegagerðarinnar , Skipulagsstofnunar og Sambands íslenskra sveitarfélaga . Hlutverk þeirrar nefndar var að fara yfir framkvæmd vegalaga varðandi flokkun vega en yfirfærsla á tilteknum vegum til sveitarfélaga hefur ekki komist að fullu til framkvæmda þar sem ágreiningur var um með hvaða hætti það skyldi gert . Ráðherra rakti forsögu málsins í ræðu sinni og sagði meðal annar að við gildistöku vegalaga 1. janúar 2008 hefði verið gert ráð fyrir að um 1.000 km af tengivegum færðust í flokk héraðsvega og sveitarfélög tækju við viðhaldi þeirra . Af því hafi ekki orðið ekki og væru ástæður þess meðal annars þær að núgildandi vegalög hafi ekki verið kostnaðarmetin á þann hátt sem nú er mælt fyrir í tiltölulega nýsamþykktum sveitarstjórnarlögum . Breytingar sem rekja megi til tillagna nefndarinnar sagði hún meðal annars þær að um 230 km af vegum sem nú falla í flokk héraðsvega falli aftur í flokk tengivega , breytt verði skilgreiningu hugtaksins héraðsvegir og hlutverk vegaskrár verði skýrt . Þá er bætt við ákvæði um að Vegagerðin skuli nægilega tímanlega leggja fram mat á umferðaröryggi mismunandi kosta við vegalagningu til að skipulagsnefnd sveitarfélags geti tekið afstöðu til þess mats við mótun aðalskipulagstillögu . Eftirlit með veggjöldum styrkt Ráðherra sagði að í frumvarpinu væri sett stoð fyrir innleiðingu tilskipana en reglugerð væri í undirbúningi . Til að uppfylla kröfur um viðurlög væri nauðsynlegt að í vegalögum væri skýr heimild til að leggja sektir á lögaðila auk þess sem kveða þyrfti á um hvaða háttsemi geti varðað slíkum sektum . Heimild sem þessa er ekki að finna í núgildandi lögum . Gert er ráð fyrir því að sett sé ákveðið hámark á sektarfjárhæð .